# Uradni list L 236I/2022

| | ISSN 1977-0804 |
| --- | --- |
| Uradni list
  Evropske unije | L 236I |
| | |
| Slovenska izdaja | Zakonodaja | Letnik 6513. september 2022 |

ISSN 1977-0804

Uradni list

Evropske unije

L 236I

Slovenska izdaja

Zakonodaja

Letnik 6513. september 2022

---

| Vsebina | | II   Nezakonodajni akti | Stran |
| --- | --- | --- | --- |
| | | SKLEPI |
| | * | Sklep Evropske centralne banke (EU) 2022/1521 z dne 12. septembra 2022 o začasni prilagoditvi obrestovanja nekaterih vlog, ki niso povezane z denarno politiko, pri nacionalnih centralnih bankah in Evropski centralni banki (ECB/2022/30) | 1 |

Vsebina

II   Nezakonodajni akti

Stran

SKLEPI

*

Sklep Evropske centralne banke (EU) 2022/1521 z dne 12. septembra 2022 o začasni prilagoditvi obrestovanja nekaterih vlog, ki niso povezane z denarno politiko, pri nacionalnih centralnih bankah in Evropski centralni banki (ECB/2022/30)

(ECB/2022/30)

1

| SL | Akti z rahlo natisnjenimi naslovi so tisti, ki se nanašajo na dnevno upravljanje kmetijskih zadev in so splošno veljavni za omejeno obdobje.
  Naslovi vseh drugih aktov so v mastnem tisku in pred njimi stoji zvezdica. |
| --- | --- |

SL

Akti z rahlo natisnjenimi naslovi so tisti, ki se nanašajo na dnevno upravljanje kmetijskih zadev in so splošno veljavni za omejeno obdobje.

Naslovi vseh drugih aktov so v mastnem tisku in pred njimi stoji zvezdica.

---

II Nezakonodajni akti

SKLEPI

| 13.9.2022 | SL | Uradni list Evropske unije | LI 236/1 |
| --- | --- | --- | --- |

13.9.2022

SL

Uradni list Evropske unije

LI 236/1

---

SKLEP EVROPSKE CENTRALNE BANKE (EU) 2022/1521

z dne 12. septembra 2022

o začasni prilagoditvi obrestovanja nekaterih vlog, ki niso povezane z denarno politiko, pri nacionalnih centralnih bankah in Evropski centralni banki
  (ECB/2022/30)

SVET EVROPSKE CENTRALNE BANKE JE –

ob upoštevanju Pogodbe o delovanju Evropske unije in zlasti prve alinee člena 127(2) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, členov 12.1 in 14.3 ter členov 17 in 18 Statuta,

ob upoštevanju Smernice Evropske centralne banke (EU) 2019/671 z dne 9. aprila 2019 o domačih poslih upravljanja sredstev in obveznosti s strani nacionalnih centralnih bank (ECB/2019/7) (1),

ob upoštevanju Sklepa Evropske centralne banke (EU) 2019/1743 z dne 15. oktobra 2019 o obrestovanju imetij presežnih rezerv in nekaterih vlog (ECB/2019/31) (2),

ob upoštevanju Sklepa Evropske centralne banke 2010/275/EU z dne 10. maja 2010 v zvezi z upravljanjem združenih dvostranskih posojil v korist Helenske republike in o spremembi Sklepa ECB/2007/7 (3) (ECB/2010/4),

ob upoštevanju naslednjega:

| (1) | Svet ECB je odločil o nekaterih pravilih obrestovanja, ki se uporabijo za: (a) vloge države pri nacionalnih centralnih bankah držav članic, katerih valuta je euro (v nadaljnjem besedilu: NCB), ki nastopajo kot fiskalni agenti po členu 21.2 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB), kakor je določeno v Smernici (EU) 2019/671 (ECB/2019/7), ter (b) nekatere vloge pri Evropski centralni banki (ECB), ki nastopa kot fiskalni agent za institucije, organe, urade ali agencije Unije, institucionalne enote centralne, regionalne ali lokalne ravni države, druge osebe javnega prava ali javna podjetja držav članic po členu 21.1 in 21.2 Statuta ESCB, kakor je določeno v Sklepu (EU) 2019/1743 (ECB/2019/31) in Sklepu 2010/275/EU (ECB/2010/4). Obrestovanje, ki se uporablja za vsako od teh vrst vlog, se trenutno razlikuje glede na to, ali je obrestna mera mejnega depozita na zadevni koledarski dan negativna ali pa enaka nič odstotkov ali višja. |
| --- | --- |

(1)

Svet ECB je odločil o nekaterih pravilih obrestovanja, ki se uporabijo za: (a) vloge države pri nacionalnih centralnih bankah držav članic, katerih valuta je euro (v nadaljnjem besedilu: NCB), ki nastopajo kot fiskalni agenti po členu 21.2 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB), kakor je določeno v Smernici (EU) 2019/671 (ECB/2019/7), ter (b) nekatere vloge pri Evropski centralni banki (ECB), ki nastopa kot fiskalni agent za institucije, organe, urade ali agencije Unije, institucionalne enote centralne, regionalne ali lokalne ravni države, druge osebe javnega prava ali javna podjetja držav članic po členu 21.1 in 21.2 Statuta ESCB, kakor je določeno v Sklepu (EU) 2019/1743 (ECB/2019/31) in Sklepu 2010/275/EU (ECB/2010/4). Obrestovanje, ki se uporablja za vsako od teh vrst vlog, se trenutno razlikuje glede na to, ali je obrestna mera mejnega depozita na zadevni koledarski dan negativna ali pa enaka nič odstotkov ali višja.

| (2) | Svet ECB je 8. septembra 2022 odločil, da obrestno mero mejnega depozita dvigne za 75 bazičnih točk. Obrestna mera mejnega depozita tako z učinkom od 14. septembra 2022 znaša 0,75 %. |
| --- | --- |

(2)

Svet ECB je 8. septembra 2022 odločil, da obrestno mero mejnega depozita dvigne za 75 bazičnih točk. Obrestna mera mejnega depozita tako z učinkom od 14. septembra 2022 znaša 0,75 %.

| (3) | Svet ECB meni, da bi bilo treba obrestovanje (a) vlog države pri NCB, ki se uporablja v skladu s členom 4(1) Smernice (EU) 2019/671 (ECB/2019/7), ter (b) vlog pri ECB, ki se uporablja v skladu s členom 2 Sklepa (EU) 2019/1743 (ECB/2019/31) in členom 5 Sklepa 2010/275/EU (ECB/2010/4), začasno prilagoditi, kakor je določeno v tem sklepu, da se preprečijo nepotrebni nenadni odlivi teh vlog z računov pri Eurosistemu na denarne trge ter s tem ohrani učinkovitost transmisije denarne politike in zaščiti urejeno delovanje trga ob pozitivnih obrestnih merah. |
| --- | --- |

(3)

Svet ECB meni, da bi bilo treba obrestovanje (a) vlog države pri NCB, ki se uporablja v skladu s členom 4(1) Smernice (EU) 2019/671 (ECB/2019/7), ter (b) vlog pri ECB, ki se uporablja v skladu s členom 2 Sklepa (EU) 2019/1743 (ECB/2019/31) in členom 5 Sklepa 2010/275/EU (ECB/2010/4), začasno prilagoditi, kakor je določeno v tem sklepu, da se preprečijo nepotrebni nenadni odlivi teh vlog z računov pri Eurosistemu na denarne trge ter s tem ohrani učinkovitost transmisije denarne politike in zaščiti urejeno delovanje trga ob pozitivnih obrestnih merah.

| (4) | Da bi te cilje dosegli, bi moral ta sklep začeti veljati hkrati s povišano obrestno mero mejnega depozita, ki učinkuje od 14. septembra 2022. Zato bi moral ta sklep začeti veljati brez odlašanja 14. septembra 2022 in veljati do 30. aprila 2023 – |
| --- | --- |

(4)

Da bi te cilje dosegli, bi moral ta sklep začeti veljati hkrati s povišano obrestno mero mejnega depozita, ki učinkuje od 14. septembra 2022. Zato bi moral ta sklep začeti veljati brez odlašanja 14. septembra 2022 in veljati do 30. aprila 2023 –

SPREJEL NASLEDNJI SKLEP:

Člen 1

Vloge države pri NCB, ki se obrestujejo v skladu s členom 4(1) Smernice (EU) 2019/671 (ECB/2019/7)

1.   Za obrestovanje vlog države veljajo naslednje zgornje meje.

| (a) | Za vloge čez noč je to tržna obrestna mera za nezavarovana posojila čez noč; za vezane vloge je to tržna obrestna mera za zavarovana posojila s primerljivo zapadlostjo ali, če ta ni na voljo, tržna obrestna mera za nezavarovana posojila čez noč. |
| --- | --- |

(a)

Za vloge čez noč je to tržna obrestna mera za nezavarovana posojila čez noč; za vezane vloge je to tržna obrestna mera za zavarovana posojila s primerljivo zapadlostjo ali, če ta ni na voljo, tržna obrestna mera za nezavarovana posojila čez noč.

| (b) | Na kateri koli koledarski dan se del skupnega zneska vseh vlog države, ki se vodijo pri NCB, razen vlog države v zvezi s programom za prilagoditev, ki presega višjega od:






  (i) | protivrednosti 200 milijonov EUR ali |
| --- | --- | --- |

(b)

Na kateri koli koledarski dan se del skupnega zneska vseh vlog države, ki se vodijo pri NCB, razen vlog države v zvezi s programom za prilagoditev, ki presega višjega od:

(i)

protivrednosti 200 milijonov EUR ali

| (ii) | 0,04 % bruto domačega proizvoda države članice, v kateri ima NCB sedež, |
| --- | --- |

(ii)

0,04 % bruto domačega proizvoda države članice, v kateri ima NCB sedež,

obrestuje po največ naslednji obrestni meri:

| (1) | v primeru vlog v eurih po obrestni meri mejnega depozita ali po eurski kratkoročni obrestni meri (€STR), in sicer po tisti, ki je nižja; |
| --- | --- |

(1)

v primeru vlog v eurih po obrestni meri mejnega depozita ali po eurski kratkoročni obrestni meri (€STR), in sicer po tisti, ki je nižja;

| (2) | v primeru vlog v drugih valutah se uporabi pristop, ki je za zadevno valuto primerljiv s pristopom za vloge v eurih, kakor je določen v točki 1. |
| --- | --- |

(2)

v primeru vlog v drugih valutah se uporabi pristop, ki je za zadevno valuto primerljiv s pristopom za vloge v eurih, kakor je določen v točki 1.

Za potrebe določitve mejne vrednosti iz točke (b)(ii) bruto domači proizvod temelji na letni jesenski gospodarski napovedi, ki jo je objavila Evropska komisija v prejšnjem letu. Vsaka NCB se odloči o razporeditvi različnih vlog države pod in nad mejno vrednost.

| (c) | Vloge države v zvezi s programom za prilagoditev se obrestujejo po obrestnih merah iz točke (a) ali po obrestni meri nič odstotkov, in sicer po tisti, ki je višja, se pa ne upoštevajo pri mejni vrednosti iz točke (b). |
| --- | --- |

(c)

Vloge države v zvezi s programom za prilagoditev se obrestujejo po obrestnih merah iz točke (a) ali po obrestni meri nič odstotkov, in sicer po tisti, ki je višja, se pa ne upoštevajo pri mejni vrednosti iz točke (b).

2.   V tem členu se uporabljajo opredelitve pojmov iz člena 2 Smernice (EU) 2019/671 (ECB/2019/7).

Člen 2

Nekatere vloge pri ECB, ki se obrestujejo v skladu s členom 2 Sklepa (EU) 2019/1743 (ECB/2019/31) in členom 5 Sklepa 2010/275/EU (ECB/2010/4)

1.   Stanje na naslednjih računih, ki se vodijo pri ECB, se obrestuje po obrestni meri mejnega depozita ali po eurski kratkoročni obrestni meri (€STR), in sicer po tisti, ki je nižja:

| (a) | računi, ki se vodijo v skladu s Sklepom Evropske centralne banke 2003/797/ES (ECB/2003/14) (4), Sklepom Evropske centralne banke 2011/15/EU (ECB/2010/31) (5), Sklepom Evropske centralne banke 2010/624/EU (ECB/2010/17) (6) in Uredbo Sveta (EU) 2020/672 (7); |
| --- | --- |

(a)

računi, ki se vodijo v skladu s Sklepom Evropske centralne banke 2003/797/ES (ECB/2003/14) (4), Sklepom Evropske centralne banke 2011/15/EU (ECB/2010/31) (5), Sklepom Evropske centralne banke 2010/624/EU (ECB/2010/17) (6) in Uredbo Sveta (EU) 2020/672 (7);

| (b) | računi, ki se vodijo v skladu s Sklepom 2010/275/EU (ECB/2010/4). |
| --- | --- |

(b)

računi, ki se vodijo v skladu s Sklepom 2010/275/EU (ECB/2010/4).

2.   Za potrebe odstavka 1(a) se takrat, kadar morajo biti v skladu s pravnimi ali pogodbenimi pravili, ki veljajo za zadevni sistem, na teh računih položene vloge pred datumom, na katerega se mora izvršiti plačilo, te vloge v obdobju do datuma plačila obrestujejo po obrestni meri nič odstotkov ali po eurski kratkoročni obrestni meri (€STR), in sicer po tisti, ki je višja.

3.   Stanje na namenskem računu, ki se vodi pri ECB v skladu s členom 13(2) Izvedbenega sklepa Komisije z dne 14. aprila 2021 o določitvi potrebne ureditve za upravljanje izposojanja v skladu s Sklepom Sveta (EU, Euratom) 2020/2053 in dajanja posojil v zvezi s posojili, odobrenimi v skladu s členom 15 Uredbe (EU) 2021/241 Evropskega parlamenta in Sveta (8), za namene bonitetnih denarnih imetij, kakor je navedeno v navedenem členu, se obrestuje po obrestni meri nič odstotkov ali po eurski kratkoročni obrestni meri (€STR), in sicer po tisti, ki je višja, razen kadar skupni znesek vlog na tem namenskem računu presega 20 milijard EUR, v tem primeru se namreč presežni znesek nad 20 milijardami EUR obrestuje po obrestni meri mejnega depozita ali po eurski kratkoročni obrestni meri (€STR), in sicer po tisti, ki je nižja.

Člen 3

Začasno odstopanje

V primeru nasprotja med tem sklepom in členom 4(1) Smernice (EU) 2019/671 (ECB/2019/7), členom 2 Sklepa (EU) 2019/1743 (ECB/2019/31) ali členom 5 Sklepa 2010/275/EU (ECB/2010/4) prevlada ta sklep.

Člen 4

Začetek veljavnosti

Ta sklep začne veljati 14. septembra 2022 in velja do 30. aprila 2023.

V Frankfurtu na Majni, 12. septembra 2022

Predsednica ECB

Christine LAGARDE

---

(1)  Smernica Evropske centralne banke (EU) 2019/671 z dne 9. aprila 2019 o domačih poslih upravljanja sredstev in obveznosti s strani nacionalnih centralnih bank (ECB/2019/7) (UL L 113, 29.4.2019, str. 11).

1

(2)  Sklep Evropske centralne banke (EU) 2019/1743 z dne 15. oktobra 2019 o obrestovanju imetij presežnih rezerv in nekaterih vlog (ECB/2019/31) (UL L 267, 21.10.2019, str. 12).

2

(3)  Sklep Evropske centralne banke 2010/275/EU z dne 10. maja 2010 v zvezi z upravljanjem združenih dvostranskih posojil v korist Helenske republike in o spremembi Sklepa ECB/2007/7 (ECB/2010/4) (UL L 119, 13.5.2010, str. 24).

3

(4)  Sklep Evropske centralne banke 2003/797/ES z dne 7. novembra 2003 o vodenju poslov najemanja in dajanja posojil, ki jih je sklenila Evropska skupnost v okviru sistema srednjeročne finančne pomoči (ECB/2003/14) (UL L 297, 15.11.2003, str. 35).

4

(5)  Sklep Evropske centralne banke 2011/15/EU z dne 20. decembra 2010 o odprtju računov za obdelavo plačil v povezavi s posojili družbe EFSF državam članicam, katerih valuta je euro (ECB/2010/31) (UL L 10, 14.1.2011, str. 7).

5

(6)  Sklep Evropske centralne banke 2010/624/EU z dne 14. oktobra 2010 o upravljanju poslov najemanja in dajanja posojil, ki jih sklene Unija v okviru Evropskega mehanizma za finančno stabilizacijo (ECB/2010/17) (UL L 275, 20.10.2010, str. 10).

6

(7)  Uredba Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19 (UL L 159, 20.5.2020, str. 1).

7

(8)  C(2021) 2502 final.

8

---